# Manyacs de Parets

Els Manyacs de Parets són una colla castellera de Parets del Vallès, al Vallès Oriental, fundada l'any 2015.
Els inicis de la colla s'han de buscar a les xarxes socials, on a partir d'una proposta que es va fer en un perfil de Facebook es van ajuntar l'Albert Pérez i el Jordi Domènech, que van convocar una reunió al "club d'activitats de muntanya", on van assistir una trentena de persones. Un dels assistents a aquesta reunió, que va tenir molt bona acollida, va ser l'Ekaitz Landa, veí de Parets i membre de la colla dels Xics de Granollers va començar ajudant en la creació de la colla i va ser cap de colla fins a l'any 2017. El diumenge 29 de maig del 2016 els manyacs van celebrar la seva diada de bateig, juntament amb els seus padrins els Castellers de Mollet del Vallès i els Castellers de Caldes de Montbui, van aixecar un castell 3de5 i un altre 3de5 amb agulla.
El dia 9 de juliol de 2016, a Parets, van aconseguir descarregar el seu primer 3de6 en solitari. El dia 17 de juliol, a Vacarisses, els Manyacs donen una passa més i aconsegueixen descarregar el primer 4d6 ajuntant-l'ho amb el 3d6 i fent un intent desmuntat del 3d6a. El dia 24 de juliol, la colla encara fa un altre pas important, a la Festa major de Parets del Vallès aconsegueix descarregar el 3d6, el 3d6 amb agulla i el 4d6, aconseguint descarregar tres castells de sis en una mateixa diada. El 2 de Juny del 2019 a La Trobada de Colles del Vallès Oriental, celebrada a Granollers, es va aconsguir per primera vegada descarregar la Torre de sis o 2d6, el seu millor castell fins a la data.

## Org1anització

La colla consta d'una junta directiva i una junta tècnica. Actualment tenen dos caps de colla o Co-caps la Mireia Heredero i en Marc Pérez, la junta directiva té com a presidenta a la Maider Quílez i com a sots-president al Juanan Oña.
Caps de colla
* 2015-2017: Ekaitz Landa
* 2017-2018: Eduard Guiu "EDU"
* 2019- 2020: Xavi Arias
* 2021-2022: Víctor Dastes i Irene Arias.
* 2022-2023: Xavi Arias
* 2023-2024: Víctor Dastes
* 2025-Actualitat: Mireia Heredero i Marc Pérez
Presidents
* 2015-2016: Maider Quílez / Meritxell Aguilera
* 2017-2018: Ferran Soto / Albert Aguilera
* 2019-2024: Jordi Domènech / Albert Aguilera.
* 2024-Actualitat: Maider Quílez / Juanan Oña.

## Referències

* ↑ «Resultats Trobada de Colles del Vallès Oriental 2019». Coordinadora de Colles Castelleres de Catalunya. [Consulta: 11 agost 2019].
* ↑ «Resultats Festa Major de Parets». Coordinadora de Colles Castelleres de Catalunya. [Consulta: 11 agost 2019].
* ↑ «Aprovades noves colles en formació a Parets del Vallès i a la Gavarresa». Coordinadora de Colles Castelleres de Catalunya, 04-12-2015 [Consulta: 26 desembre 2015].
* ↑ «L'afició castellera creix amb la creació dels Manyacs de Parets». Diari El9nou, 04-12-2015 [Consulta: 26 desembre 2015].
* ↑ «Els Manyacs de Parets es presenten oficialment com a nova colla castellera». Diari ARA, 30-05-2016 [Consulta: 31 maig 2016].
* ↑ «La colla castellera de Parets del Vallès completa el seu primer castell de sis pisos». Diari Ara, 10-07-2016 [Consulta: 11 juliol 2016].
* 1 2 «Canvis en la junta dels Manyacs». SomValles, 12-01-2019 [Consulta: 11 agost 2019].
* ↑ Clicama, La Colla Castellera Manyacs Parets renova la junta directiva [Consulta: 11 agost 2019].

## Enllaços externs

* Manyacs de Parets - Lloc web oficial
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :